《蝶》
宋代·张明中

揽得风光忘却愁，千葩万蕊恣追游。
香须点染黄金湿，小翅轻翻白玉柔。
舞态恨渠春昼短，狂情不管好花羞。
腻酥绛雪都相识，莫向红窗绣室休。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。